CELEX: 62009CA0041
Language: da
Date: 2011-03-03 00:00:00
Title: Sag C-41/09: Domstolens dom (Første Afdeling) af 3. marts 2011 — Europa-Kommissionen mod Kongeriget Nederlandene (Traktatbrud — merværdiafgift — sjette momsdirektiv — direktiv 2006/112/EF — anvendelse af en nedsat afgiftssats — levende dyr, der normalt er bestemt til anvendelse ved tilberedning af levnedsmidler eller foder — levering, indførsel og erhvervelse af heste)

30.4.2011   
            
            
               DA
            
            
               Den Europæiske Unions Tidende
            
            
               C 130/2
            
         Domstolens dom (Første Afdeling) af 3. marts 2011 — Europa-Kommissionen mod Kongeriget Nederlandene
   (Sag C-41/09) (1)
   
   (Traktatbrud - merværdiafgift - sjette momsdirektiv - direktiv 2006/112/EF - anvendelse af en nedsat afgiftssats - levende dyr, der normalt er bestemt til anvendelse ved tilberedning af levnedsmidler eller foder - levering, indførsel og erhvervelse af heste)
   2011/C 130/03
   Processprog: nederlandsk
   
      Parter
   
   
      Sagsøger: Europa-Kommissionen (ved D. Triantafyllou og W. Roels, som befuldmægtigede)
   
      Sagsøgt: Kongeriget Nederlandene (ved C.M. Wissels, M. Noort, D.J.M. de Grave og J. Langer, som befuldmægtigede)
   
      Intervenient til støtte for sagsøgte: Forbundsrepublikken Tyskland (ved M. Lumma og C. Blaschke, som befuldmægtigede) og Den Franske Republik (ved B. Beaupère-Manokha, som befuldmægtiget)
   
      Sagens genstand
   
   Traktatbrud — tilsidesættelse af artikel 12 i, sammenholdt med bilag H til, Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) og artikel 96, 97, 98 og artikel 99 i, sammenholdt med bilag III til, Rådets direktiv 2006/112/EF af 28. november 2006 om det fælles merværdiafgiftssystem (EUT L 347, s. 1)– nedsat sats — levering, indførsel og erhvervelse inden for Fællesskabet af visse levende dyr (navnlig heste), der ikke er bestemt til tilberedning eller produktion af levnedsmidler eller foder
   
      Konklusion
   
   
               1)
            
            
               Kongeriget Nederlandene har tilsidesat de forpligtelser, der påhviler det i medfør af artikel 12, i forening med bilag H til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 2006/18/EF af 14. februar 2006, samt artikel 96-98 og artikel 99, stk. 1, i Rådets direktiv 2006/112/EF af 28. november 2006 om det fælles merværdiafgiftssystem, i forening med bilag III, idet det anvender en nedsat momssats på alle leveringer, indførsler og erhvervelser af heste inden for Fællesskabet.
            
         
               2)
            
            
               Kongeriget Nederlandene betaler sagens omkostninger.
            
         
               3)
            
            
               Forbundsrepublikken Tyskland og Den Franske Republik bærer deres egne omkostninger.
            
         
      (1)  EUT C 129 af 6.6.2009.